दिल्ली मेट्रो के आगे कूदकर महिला ने की खुदकुशी, सेवा प्रभावित  
दिल्ली मेट्रो के आगे कूदकर महिला ने की खुदकुशी
ब्लू लाइन पर सेवा प्रभावित रही
पुलिस ने बताया कि घटना सुबह करीब 8:30 बजे हुई
मेट्रो के झंडेवालान स्टेशन पर सोमवार को एक महिला ने ट्रेन के आगे कूदकर खुदकुशी कर ली. इसकी वजह से कुछ देर के लिए ब्लू लाइन पर सेवा प्रभावित रही. पुलिस ने बताया कि घटना सुबह करीब 8:30 बजे हुई. महिला की पहचान करने की कोशिश की जा रही है. उसकी उम्र करीब 40 साल है. दिल्ली मेट्रो रेल निगम (डीएमआरसी) के अधिकारी ने बताया कि हादसे के वक्त ट्रेन नोएडा/वैशाली की ओर जा रही थी और इसकी वजह से सेवा 10 से 15 मिनट तक प्रभावित हुई.
महिला के शव को लेडी हार्डिंग चिकित्सा महाविद्यालय एवं अस्पताल में रखा गया है. यह रूट द्वारका को नोएडा और वैशाली से जोड़ता है.